Emma Roberts
<s>Emma Rose Roberts (10. veljače 1991.), američka je glumica, pjevačica, tekstopisac i dizajnerica.</s><s>Kćerka je glumca Erica Robertsa i nećakinja poznate glumice Julije Roberts.</s>

<s>Glumačka karijera
Kao vrlo mala Emma Roberts provodila je mnogo vremena na filmskim setovima, na kojima je glavna zvijezda bila njezina teta, nezaboravna Zgodna žena Julia Roberts.</s><s>Stoga i ne čudi što su sva ta iskustva probudila u njoj želju da prati oca i tetu u filmskoj industriji.</s><s>Unatoč tome što je Kelly Cunningham, Emmina majka, željela da njezina djevojčica ima normalno, obično djetinjstvo, devetogodišnja Emma pojavila se u filmu "Blow" (Bijeli prah) i tako počela svoju karijeru.</s><s>U spomenutom filmu utjelovila je Kristinu Jung, kćerku dilera droge Georgea (Johnny Depp).</s><s>Budući da je film bio zabranjen za maloljetnike, majka nije dopuštala Emmi da pogleda svoj prvi filmski uradak sve dok ne napuni osamnaest godina.</s><s>Unatoč tome, redatelj filma za Emmu je uradio poseban snimak, na koji je uvrstio samo scene u kojima se ona pojavljuje.</s><s>Pravu svjetsku slavu, međutim, Emma Roberts okusila je kao trinaestogodišnjakinja, i to onda kad je dobila ulogu Addie u teen-seriji Unfabulous.</s><s>TV serija premijerno je prikazana u rujnu 2004., a uskoro je postala i jedna od najgledanijih teen-serija programa Nickelodeon.</s><s>Za nastup u toj TV-seriji zaradila je čak devet nominacija, i to na dodjelama nagrada "Teen Choice", "Young Artist" i "Kids Choice".</s><s>Budući da njezin lik Addie Singer, baš kao što joj govori i prezime, u seriji Unfabulous pjeva i svira gitaru, producenti su se ubrzo dosjetili da bi Emma, po uzoru na Hilary Duff i Lindsay Lohan, s TV ekrana mogla zakoračiti i na glazbenu pozornicu.</s><s>2006. godine Emma se vratila velikom ekranu, kad se u TV filmu Aquamarine kao Claire pojavila zajedno sa Sarom Paxton (sirena Aquamarine) i pjevačicom JoJo (Hailey).</s><s>Već u prvom tjednu ovaj film zauzeo je peto mjesto na box-officeu zaradivši čak osam milijuna dolara, a zahvaljujući tom filmskom projektu Emma je osvojila i nagradu "Young Artist" za najbolju glavnu ulogu.</s><s>Godine 2008. dobila je ulogu Poppy Moore u teen-filmu "Wild Child" (Buntovnica iz internata), a 2009. je godine u kinima igrao i film "Hotel For Dogs" (Hotel za pse), u kojem je glumila zajedno s Jakeom T. Justinom.</s><s>U međuvremenu je gostovala u zabavnoj emisiji "Punk'd" (Jesam te!) voditelja Ashtona Kutchera te u TV seriji Drake & Josh, posudila je glas liku Wilme u animiranom filmu The Flight Before Christmas, a snimila je i nešto manje uspješan film Nancy Drew“.</s>

<s>Glazbena karijera
Godine 2005. objavila je debi-album Unfabulous And More, a tijekom iste godine snimila je singl If I Had It My Way, koji se pojavio kao glazbena podloga u Disneyjevu filmu "Ice Princess", te Božićnu pjesmu Santa Claus Is Coming To Town.</s><s>Za film "Aquamarine" snimila je singl Island in the Sun</s>

<s>Ostali poslovi
Postala je i model za modnu marku Dooney & Bourke, za koju je dizajnirala jednu torbicu koja nosi njezino ime.</s><s>Pojavila se i na naslovnici megapopularnog magazina Rolling Stone.</s>

<s>Filmografija</s>

<s>Izvori</s>

<s>Vanjske veze</s>

<s></s>

<s>Američka djeca glumci
Američke filmske glumice
Američke televizijske glumice
Američke pjevačice
Authority control</s>

